projecte-aina/catalan_government_crawling huggingface dataset:
Aquesta licitació FEMP té com a objectiu garantir la continuïtat dels serveis prestats actualment per l'EUMOFA i implementar, operar i mantenir un servei d'informació comercial plenament desenvolupat sobre la indústria pesquera i de l'aqüicultura de la UE.
Els objectius operatius de l'EUMOFA són recopilar, harmonitzar, analitzar i divulgar dades i realitzar anàlisi de mercat sobre el mercat de la UE pels productes de l'aqüicultura i pesca al llarg de la cadena de subministrament i posar aquesta informació a disposició del públic, en tots o en alguns idiomes de la UE.
El licitador ha de millorar els serveis actuals de l'EUMOFA i garantir la difusió dels resultats i la comunicació dels serveis.
Aquesta licitació té per objectiu realitzar un estudi per revisar les iniciatives sobre el cultiu de carboni, debatre els reptes que suposa la seva implementació i les vies per superar-los i executar estudis de cas relatius a la mesures seleccionades per al cultiu de carboni.
Els resultats de l'estudi serviran per dissenyar un esquema d'agricultura de carboni a la UE.
El contracte té una durada de 24 mesos, i no és renovable.
L'EASME llança una licitació per un contracte de serveis de batimetria: traçar mapes d'alta resolució del fons marí.
L'objectiu del contracte és crear i mantenir en funcionament un servei que permeti l'accés lliure i gratuït a mapes digitals de la topografia dels fons marins i les zones costaneres dels mars europeus amb la màxima resolució possible,
També s'ha de facilitar l'accés a les dades d'estudi en què es basen.
Aquests ajuts estan cofinançats amb el Fons Europeu Agrícola de Desenvolupament Rural (FEADER) i s'inclouen en el marc del Programa de Desenvolupament Rural de Catalunya.
L'objecte dels ajuts regulats en aquestes bases és fomentar la realització de les obres i les instal·lacions de les xarxes col·lectives de reg de les Comunitats de Regants per a la millora i modernització dels regadius, en alguna de les següents modalitats:
- La modernització integral d'un regadiu existent, consistent en el canvi de la xarxa de reg per gravetat a una xarxa de reg pressuritzada o bé una millora substancial d'un sistema de reg a pressió existent.
- Obres de millora i modernització i elements que milloren la gestió del reg, incrementant la eficiència i l'estalvi d'aigua.
Les inversions subvencionables es destinaran a la realització de les obres següents:
- Construcció de xarxes de transport i distribució, i capçals de reg fins a l'explotació individual.
- Sistemes d'automatització i control del consum.
- Instal·lacions de captació i elevació d'aigües.
- Implantació i millora de les instal·lacions elèctriques vinculades als sistemes de reg.
- Embassaments i basses de regulació.
Els ajuts inclouen totes les obres i instal·lacions necessàries, la redacció del projecte, la coordinació de seguretat i salut i el control de qualitat, així com la direcció d'obres necessària per dur-les a terme, treballs de topografia i cartografia, i altres despeses necessàries per dur a terme l'actuació.
No són subvencionables les obres i les instal·lacions de la xarxa de distribució de regadiu de l'interior de les parcel·les.
Poden ser beneficiàries d'aquests ajuts les comunitats de regants o altres comunitats d'usuaris d'aigües, principalment vinculades al regadiu que siguin corporacions de dret públic.
L'objectiu del premi és reconèixer iniciatives amb una contribució transformadora a la implementació global de l'Agenda 2030, posant cara als esforços i la creativitat de les persones, negocis i organitzacions europees que converteixen els objectius globals del desenvolupament sostenible en solucions i oportunitats concretes.
El tema del premi per a l'any 2019 és "Capacitar les persones i garantir la inclusió i la igualtat".
El premi, de caràcter simbòlic i sense dotació econòmica, aporta una gran visibilitat que pot traduir-se en més interès públic i una cobertura més àmplia als mitjans de comunicació.
El concurs està obert a quatre categories de parts interessades:
Els projectes/iniciatives presentades només poden cobrir activitats dutes a terme dintre de la UE.
En el cas de sol·licituds de la societat civil, les activitats es poden dur a terme fora de la UE.
Tots els sol·licitants han de ser de la UE.
Les propostes s'han d'adreçar a les tres dimensions del desenvolupament sostenible (mediambiental, econòmica i social).
Les sol·licituds s'han d'enviar a: [EMAIL].
El projecte «Land Use and Cover Àrea Frame Statistical Survey» (LUCAS) inclou un mòdul de monitorització de la capa superior del sòl.
Per a això, es recullen al voltant de 26.000 mostres de la capa superior del sòl en entorns naturals i seminaturals de tot Europa.
Aquestes mostres s'analitzaran per determinar amb mètodes estàndard els paràmetres físics i químics i l'ADN.
El contracte està dividit en tres lots:
L'objectiu del contracte de serveis per al lot 1 és analitzar paràmetres bàsics tant físics com químics del sòl i metalls pesants en mostres de la capa superficial del sòl, com s'indica en la documentació del concurs.
Les mostres de la capa superior del sòl es recullen en entorns naturals i seminaturals (és a dir, terres agrícoles, boscos i praderies).
L'objectiu del contracte de serveis per al lot 2 és fer anàlisis d'ADN de 1.050 mostres de la capa superior del sòl en el context de l'estudi LUCAS 2018 per avaluar la biodiversitat del sòl i els gens resistents als antibiòtics.
Les mostres de la capa superior del sòl es recullen en sòls orgànics i minerals d'entorns naturals i seminaturals (és a dir, terres agrícoles, boscos i praderies).
L'objectiu del contracte de serveis per al lot 3 és analitzar productes fitosanitaris i antibiòtics com s'indica en la documentació del concurs.
Les mostres de la capa superior del sòl es recullen en terres agrícoles i praderies.
L'objectiu d'aquest contracte és proporcionar suport logístic, administratiu i de secretaria al president de l'ERN-GC i als conferenciants dels equips de treball durant l'execució de les tasques relatives al funcionament de la seva organització.
El contractista s'encarregarà de totes les necessitats logístiques per a l'organització de reunions presencials i virtuals, i realitzarà les tasques de secretaria i administratives per assistir el president de l'ERN-GC i als conferenciants dels equips de treball.
S'organitzarà en dos paquets de treball, un pel ERN-GC i l'altre pels equips de treball.
L'objectiu del contracte és prestar assistència tècnica per ajudar a la Comissió a avaluar l'aplicació de l'article 7 de la Directiva d'eficiència energètica.
Es demana supervisar en particular el progrés en l'estalvi energètic de tots els estats membres abans de 2020 previst a l'article 7, incloent una avaluació específica sobre l'eficàcia de l'EEOS, un instrument de política per defecte inclòs a l'article 7.
S'han de proporcionar exemples de bones pràctiques.
El contracte també inclou assistència tècnica per donar suport a la Comissió en el marc de la preparació de la implementació de polítiques en vista al nou període d'obligació 2021-2030.
Aquest concurs, llançat per tercer cop per la Comissió Europea, en aquesta edició busca respostes a la següent pregunta:
"Quins passos han de seguir emprenedors i governs per ser més innovadors?"
Si participeu, podeu compartir les vostres reflexions amb emprenedors de tota Europa i amb responsables de disseny de polítiques.
Els tres finalistes s'anunciaran a l'octubre abans de la Setmana de les pimes i competiran a la gran final a Graz, on presentaran els seus escrits.
El guanyador final es triarà mitjançant vot del públic.
El premi consisteix en un viatge amb despeses pagades a Graz, Àustria, pels tres finalistes, per presentar els seus assaigs davant de més de 500 delegats de l'Assemblea de pimes.
Així mateix, rebran formació per presentar l'assaig a l'escenari durant l'assemblea.
Es farà difusió dels escrits durant la setmana de les pimes al canals de xarxes socials.
La subvenció de la present convocatòria va dirigida als treballadors migrants de les campanyes agrícoles de temporada.
Els beneficiaris son les organitzacions sindicals, les organitzacions i agrupacions empresarials i cooperatives agràries sense ànim de lucre, i les entitats locals.
Els objectius que es volen finançar són els següents:
Data Límit: 20 dies naturals comptats a partir del dia següent al de la publicació d'aquest extracte en el BOE núm. 136 amb data 05/06/2018
"DiscoverEU" és el nom de la iniciativa que permetrà que 15.000 joves europeus viatgin aquest estiu per tota la UE amb el mític bitllet d'Interrail.
Durant el viatge podran conèixer noves ciutats, trobar-se amb joves d'altres països i descobrir la riquesa cultural europea participant en les activitats que s'organitzen arreu en el marc de l'Any Europeu del Patrimoni Cultural.
La UE destinarà enguany 12 milions d'euros a aquesta iniciativa que parteix del Parlament Europeu i que permetrà als 15.000 seleccionats visitar entre una i quatre ciutats diferents durant un màxim de 30 dies.
El viatge es farà principalment en tren.
Per garantir l'accés a tot el continent, el bitllet de transport també oferirà alternatives com busos o ferris.
I en casos excepcionals, on no hi hagin altres alternatives de transport, també es podran agafar avions.
Això permetrà que joves que viuen en àrees remotes o a illes tinguin l'opció de prendre part.
Us podeu presentar de forma individual o com a grup de màxim 5 persones.
En cas de grup, hi ha d'haver un líder, que serà qui empleni la sol·licitud i participi en la prova tipus test i en la pregunta de desempat.
El líder rebrà un codi que haurà de donar als altres integrants del grup perquè s'hi inscriguin.
Tots els membres del grup han de tenir 18 anys.
L'objecte d'aquestes subvencions és el foment de la creació d'organitzacions de productors i associacions d'organitzacions de productors de caràcter supra autonòmic en el sector agrari, en el marc del Programa Nacional de Desenvolupament Rural 2014-2020, per a actuacions a realitzar fins a 2022.
La finalitat és millorar la competitivitat dels productors primaris, mitjançant la seva integració en la cadena agroalimentària a través de la creació d'OP o AOPs d'àmbit d'actuació supra autonòmic.
L'ajut consistirà en una quantitat fixa que s'abonarà en trams anuals durant, com a màxim, cinc anys a partir de la data del reconeixement oficial de l'organització de productors.
L'abonament es farà de la següent manera:
Data Límit: 20 dies comptats a partir del dia següent al de la publicació d'aquest extracte en el BOE núm. 138 amb data 07/06/2018
La present convocatòria de propostes permet implementar l'acció preparatòria «Incentivació dels valors europeus mitjançant iniciatives esportives en l'àmbit municipal» que pretén donar suport a les organitzacions que fomentin iniciatives esportives a escala local amb l'objectiu de difondre els valors positius de l'esport.
Els valors constitueixen un aspecte essencial de la Unió Europea, ja que el projecte de la Unió es va sustentar sobre els valors comuns dels seus Estats membres.
Aquesta activitat preparatòria s'executarà en dues partides:
Només s'acceptaran les sol·licituds d'entitats jurídiques establertes en els estats membres de la UE.
L'objectiu general de la present convocatòria és oferir al personal de les organitzacions esportives (l'entorn dels atletes) la possibilitat de millorar les seves competències i qualificació, així com d'adquirir noves habilitats mitjançant la mobilitat formativa, passant una temporada a un país estranger (dins i fora de la UE).
L'objectiu més específic és donar suport a la mobilitat i els intercanvis esportius alhora que es promou la dimensió internacional de l'esport.
Les oportunitats de mobilitat formativa en aquest tema podran oferir-se a:
L'acció s'executarà mitjançant quatre partides diferents:
Es preveu el finançament d'aproximadament cinc projectes, per tal que aquests siguin admissibles, hauran de presentar-los sol·licitants que compleixin els requisits següents:
Creat al 1990, Cartoon Forum és un esdeveniment únic que se centra en les sessions de pitching de projectes de televisió pre-seleccionats, on els productors d'animació poden trobar socis transfronterers i accelerar els acords financers.
Les sessions de pitching són l'element central del fòrum; cada projecte es presenta en 30 minuts a tots els socis potencials reunits a la mateixa sala, i al voltant d'aquestes sessions, el fòrum crea oportunitats per fer networking.
Gairebé totes les emissores europees i els principals grups d'inversió en mitjans de comunicació assisteixen anualment al Fòrum Cartoon per obtenir una vista prèvia dels últims projectes d'animació per a la televisió i triar els èxits futurs.
De mitjana, més d'un de tres projectes presentats al Cartoon Forum aconsegueix finançar-se i entrar en producció.
Els productors poden presentar un projecte de televisió (sèrie o TV especial) en desenvolupament, amb un mínim de 26 minuts i les següents condicions:
El Cartoon Forum compta amb el suport d'Europa Creativa MEDIA i tindrà lloc a Toulouse (França) entre el 10 i el 13 de setembre de 2018.
TorinoFilmLab organitza la tercera edició de la formació SeriesLab 2019, un programa anual adreçat a desenvolupar projectes de sèries de TV innovadors i de gran projecció internacional en una fase de desenvolupament inicial.
El programa, que compta amb el suport d'Europa Creativa MEDIA, està obert als guionistes i directors europeus (opcionalment productors) que treballen en projectes de sèries de televisió inèdits.
9 projectes podran participar en un curs intensiu de 6 mesos de durada organitzat al voltant de 3 tallers residencials (desembre 2018, febrer 2019 i maig de 2019) i dues sessions on-line.
El programa està obert tant a conceptes originals com a adaptacions; en aquest segon cas l'equip ha d'haver assegurat els drets del llibre o d'altres treballs sobre els quals es basa la sèrie.
Els candidats han d'enviar un concepte per a una sèrie llarga i de diverses temporades (almenys 6 episodis entre 26 i 59 minuts), sense cap tipus de gènere, tonalitat ni restricció de contingut.
El Lab segueix tot el procés de creació d'un projecte de sèrie televisiva, tot oferint el suport de tutors altament qualificats i d' story editors, des de la generació d'idees i l'estructuració del material, fins a la presentació final davant dels principals actors clau de la indústria de la televisió internacional, durant el Fòrum Europeu de Projectes i Talents a Lille (França).
El Premi de Literatura de la Unió Europea (EUPL), és un jove premi literari, concedit anualment a nous i emergents autors europeus per a obres literàries de ficció publicades recentment.
Aquest any 2018 l'EULP celebra el seu desè aniversari i, donat que ja ha obtingut un reconeixement com a únic premi literari multinacional i multilingüe, pretén continuar treballant els tres propers anys per seguir assolint els seus objectius específics i contribuir als objectius del programa Europa Creativa de la UE.
Així doncs, el propòsit de la present convocatòria és seleccionar una organització/consorci capaç d'organitzar l'EUPL per a les tres edicions anuals del premi 2019, 2020 i 2021, sabent que, per a l'edició dels premis de cada any, el treball preparatori comença l'any anterior.
El treball consisteix en l'organització de jutges i procediments de selecció de fins a 40 països, organització de cerimònies de premis i altres esdeveniments, així com la promoció contínua del premi i els seus autors i llibres guanyadors a nivell local, nacional, europeu i internacional.
La Comissió Europea signarà un Acord d'Associació marc per a tres anys (FPA) amb el sol·licitant a qui se li adjudiqui la tasca d'aquesta convocatòria.
Com hem dit, L'EUPL es situa sota el programa d'Europa Creativa de l'actual període (2014-2020) i que té el doble objectiu general següent:
Pressupost: 500.000 € (per l'any 2019) | Data Límit: 14/09/2018
L'objectiu global d'aquesta convocatòria és potenciar les contribucions de les organitzacions de la societat civil als processos de governança i desenvolupament, tal com es va esmentar en el Programa d'Accions Multianual 2015-2017 per al Programa Temàtic d'Organitzacions de la Societat Civil i Autoritats Locals.
Totes les accions haurien d'implicar les OSC i les comunitats locals que treballen en totes les etapes del disseny i la implementació de l'acció.
L'objectiu general dels seminaris que s'organitzaran en dos lots és capacitar, fomentar la sensibilització i promoure la difusió d'informació sobre la legislació de la Unió Europea en matèria d'igualtat de tracte així com en matèria d'igualtat de gènere entre jutges, altres membres del poder judicial i professionals jurídics en la UE i en aquells països candidats i països de l'AELC/EEE que han decidit participar en el programa REC (programa de drets, igualtat i ciutadania).
El Departament de Territori i Sostenibilitat ha finalitzat les obres del projecte de millora de la connectivitat per als amfibis i altres petits vertebrats a la carretera GI-602, a Sant Climent Sescebes (Alt Empordà).
L'actuació permet facilitar els moviments de la fauna a l'entorn dels estanys de la Cardonera i Pous, que es troben dins l'espai 'Basses de l'Albera' inclòs al Pla d'espais d'interès natural (PEIN) i la xarxa Natura 2000.
Durant aquest 2018 es preveu executar un primer seguiment per comprovar la utilització dels passos i la funcionalitat de les barreres que s'han construït durant els períodes concrets en els què els amfibis tenen més mobilitat.
El Programa d'Infraestructura Verda és un instrument clau de la Generalitat per planificar actuacions prioritàries de millora que donin solidesa i funcionalitat a la infraestructura verda del país.
S'emmarca en l'Estratègia de la Unió Europea sobre la Biodiversitat fins a 2020: la nostra assegurança de vida i capital natural.
Entre d'altres, l'Estratègia estableix l'objectiu de mantenir i millorar la infraestructura verda i restaurar ecosistemes degradats (com a mínim un 15%) que garanteixi una millor connectivitat funcional entre ecosistemes, dins i fora dels espais Natura 2000.
El Consell Executiu ha aprovat la subscripció de diferents acords de col·laboració amb diverses institucions de països en desenvolupament de les conques sud i est de la Mediterrània per a la selecció i formació de 960 persones ecoemprenedores a través del Centre d'Activitat Regional pel Consum i la Producció Sostenible (SCP/RAC).
El procés es durà a terme al Marroc, Egipte, Tunísia, Algèria, Jordània i Palestina.
Gràcies a aquesta iniciativa, les persones seleccionades rebran formació i serveis específics d'entrenament i incubació per ajudar-les a posar en marxa, consolidar o expandir el seu projecte de negoci.
L'SCP/RAC, centre de cooperació internacional amb els països mediterranis en matèria de desenvolupament i innovació del sector productiu i la societat civil a partir de models de consum i producció més sostenibles, aportarà 354.000 euros per dur a terme les col·laboracions.
Ho farà en virtut dels compromisos adquirits en el marc del programa SwitchMed, que finança la Unió Europea i que desenvolupa al nostre país l'Agència de Residus de Catalunya (ARC), del Departament de Territori i Sostenibilitat.
El centre, que opera dins del Pla d'Acció per la Mediterrània del Programa de les Nacions Unides per al Medi Ambient (UNEP/MAP), desenvolupa SwitchMed en col·laboració amb l'Organització de les Nacions Unides per al Desenvolupament Industrial (UNIDO) i la Divisió de Tecnologia, Indústria i Economia del Programa de les Nacions Unides per al Medi Ambient (UNEP-DTIE).
Litio, el linx ibèric (Lynx pardinus) detectat el passat 29 de maig a un hort de Santa Coloma de Cervelló, al Baix Llobregat, va ser capturat amb l'objectiu de garantir la seva seguretat.
L'animal es movia per una zona propera a nuclis urbans i infraestructures viàries, poc adequada per al seu òptim desenvolupament.
El Cos d'Agents Rurals (CAR) va dur a terme la localització, identificació i seguiment del linx fins que va ser capturat, després de rebre un avís del propietari d'un hort de Santa Coloma de Cervelló.
A partir d'aquell moment, es va establir un operatiu per localitzar l'animal i verificar que realment es tractava d'un linx ibèric.
Un cop identificat, es va dur a terme un operatiu de seguiment juntament amb l'Ajuntament de Santa Coloma de Cervelló, a l'espera de l'arribada de l'equip de captura.
L'operatiu de captura ha estat organitzat per un equip d'una desena de persones, entre els tècnics del projecte europeu Life Iberlince, Agents Rurals, membres del Servei de Fauna i Flora de la Generalitat, i de l'ajuntament de Santa Coloma de Cervelló.
L'animal va entrar en un dels tres paranys col·locats amb aquest objectiu.
Immediatament, va ser traslladat al Centre de Fauna de Torreferrussa, on un equip veterinari el va inspeccionar i li va treure mostres per tal d'avaluar el seu estat de salut.
També li van treure el collar GPS que duia, per tal de descarregar les dades de seguiment que ha acumulat en tot aquest temps, i conèixer amb més detall el seu recorregut des de Portugal, on va ser alliberat el 2015 dins del projecte europeu, fins a prop de Barcelona.
Un cop comprovat el bon estat de salut, l'equip d'Iberlince va traslladar l'animal fins a Andalusia, on se li col·locarà un nou collar de seguiment i es tornarà a alliberar en un indret més adequat.
El collar que duia l'animal i la col·laboració dels experts dels programes de reintroducció d'aquesta espècie a la Península Ibèrica, i els responsables del projecte Life IberLince van permetre la seva identificació.
Es tracta de la primera vegada que es detecta la presència d'un linx ibèric a Catalunya des de principis del segle XX.
El projecte Life Iberlince, en el qual participen Portugal i Espanya (Extremadura, Castella-la Manxa, Múrcia i Andalusia) pretén recuperar la distribució històrica de l'espècie mitjançant la reintroducció.
Amb els treballs de conservació desenvolupats s'ha aconseguit passar de 94 exemplars el 2002 a 589 en l'últim cens de 2017.
Els treballs han consistit en l'adequació de l'edifici de serveis de la dàrsena pesquera, que han permès unificar els serveis pesquers en un mateix espai, guanyant qualitat i eficiència en el procés de comercialització del peix des que es descarrega de les embarcacions fins que surt del port.
L'actuació també pretén incrementar l'eficiència de la gestió i optimitzar l'espai del sector pesquer, reduir la mobilitat del personal i usuaris entre diferents instal·lacions de serveis i reduir el consum de carburant dels vehicles que operen a la zona.
Així mateix, es vol millorar la qualitat del servei amb noves instal·lacions, reduir el consum energètic i d'aigua amb una maquinària més eficient i un edifici amb millor aïllament i ventilació.
L'Administració portuària ha invertit 130.000 euros en la restauració de l'edifici, el 50% dels quals es finançaran a través del Fons Europeu Marítim de la Pesca (FEMP), gestionats per la direcció general de Pesca i Afers Marítims.
Aquestes actuacions s'emmarquen en un Conveni entre el Departament d'Agricultura i Ports de la Generalitat per fixar les actuacions cofinançades amb el Fons Europeu Marítim i de la Pesca 2014-2020 (FEMP) en els ports pesquers de Catalunya.
El conveni preveu la realització, als ports pesquers gestionats per Ports de la Generalitat, d'inversions adreçades a millorar les infraestructures portuàries pesqueres existents (amb l'objectiu de millorar la qualitat i incrementar el control i la traçabilitat dels productes desembarcats) i inversions que incrementin l'eficiència energètica, contribueixin en la protecció del medi ambient i millorin la seguretat o les condicions de treball dels pescadors catalans.
S'han acordat 2 milions d'euros d'inversions als ports pesquers durant el període 2017-2023, a càrrec de Ports de la Generalitat que seran cofinançades pel FEMP gestionat per la Direcció General de Pesca i Afers Marítims.